text: Uvejret rammer ikke alle steder 
  27 februar 2018 kl. 15.08
  Store dele af sydøstjylland oplever i dag et uvejr, der skaber voldsomme problemer for mange. Men sådan er det ikke alle steder. 
  Uvejret falder ulige i vores landsdel i dag.
  Vores fotograf fra TV SYD kørte i dag rundt i Syd- og Sønderjylland, og det var ikke alle steder, hun oplevede dalende snefnug. 
  På Grenstedvej ved Billund fangede hun et billede af en fuldstændig snefri vej.
  Ivan Gohr Jensen, vagtchef, Syd- og Sønderjyllands Politi: "Vi får forskellige meldinger rundt om i landsdelen."
  Ivan Gohr Jensen, der er vagtchef ved Syd- og Sønderjyllands Politi, bekræfter, at ikke alle er lige påvirket af vejret i dag. 
  - Vi får forskellige meldinger rundt om i landsdelen. Ved Haderslev og Aabenraa er der meldt om sne. 
  Store dele af sydøstjylland er ramt af uvejret, men nu sneer det også i Esbjerg, fortæller vagtchefen.
  